Сваёй любімай прафесіяй Ірына Сварцэвіч абавязана бацьку. Сёння яна з трапятаннем успамінае адзін з зімовых вечароў, калі ён – вядомы на ўсю параф’янаўскую акругу музыка – прынёс дадому цымбалы і сказаў пяцярым дзецям: Будзем вучыцца іграць. Іван Адольфавіч сам быў музыкантам-самавучкай, слыў добрым акампаніятарам, а таму дома яго прапанове не здзівіліся, а з захапленнем сталі спрабаваць авалодаць цікавым і незнаёмым інструментам. Гэта і стала нараджэннем новага творчага калектыву – сямейнага ансамбля народных інструментаў Тумашэвічаў.